ועדת הכספים, כנסת 20, פרוטוקול מספר 509, 2016-11-23 10:45

משה גפני: בוקר טוב, אני מתכבד לפתוח את הישיבה.

משה גפני: לגבי הנושא של הפוטו וולטאי.

משה גפני: אני ביקשתי להגיש רביזיה.

משה גפני: אישרנו את החוק של הפוטו וולטאי, ונודע שלי שמדובר על כך שבעקבות הודעה, לפני קבלת החוק, אתם אפשרתם, והיתה הודעה של רשות המסים, שיש הנחה על הפחת המואץ, ולאחר שיתקבל החוק - כי אמרתם שזה לא רטרואקטיבי - זה לא יחול על שנת 2015, כלומר החוק קלקל לכל אלה – אני מבקש לדעת, האם יש מישהו שיכול לומר לנו האם באמת תעמדו בדרישה הזו של מה שהודעתם, שתהיה – מי נמצא?

משה גפני: ברוך, תוכל להודיע בעניין זה הודעה?

משה גפני: כי אם לא, אני רוצה להצביע לפני 11:15 על רביזיה, ונקיים דיון על זה מחדש, ואז נעשה את החוק רטרואקטיבי.

משה גפני: אם ההודעה שלך תספק אותי, אני מסיים בזה את הדיון.

<ברוך משולם: בוקר טוב.

<ברוך משולם: ברוך משולם, רשות המסים, מחלקת חקיקה.

<ברוך משולם: לגבי הפחת המואץ, הפחת המואץ מ-2009 הוארך עד 2013, וב-2013 הארכנו אותו לרבות 2015, כלומר כולם יכולים להינות – גם עסקיים וגם יצרני חשמל ביתיים - לגבי פחת מואץ, לכל אורך השנים הללו, וזכאים לתבוע פחת, ומבחינת החוק, גם מי שתבע פחת בעבר, אנחנו לא הולכים לפגוע בו, והוא זכאי להיכנס לגדר החוק חדש.

<ברוך משולם: ברור לנו שיש פה כפל הטבות.

<ברוך משולם: אנו עושים זאת במודע כדי לעודד את התחום.

<ברוך משולם: לכן כל הפחת המואץ, אנחנו יכולים להבטיח לך שמ-2009 עד 2015, כולל 2015, כולם זכאים, ונביא גם תקנות.

<ברוך משולם: גם יש כוונה להאריך את זה, כמובן, למי שלא ירצה להיכנס למתווה החדש, קדימה, לסוג מסוים של יצרני חשמל.

משה גפני: טוב.

משה גפני: מבחינה משפטית יש בעיה עם ההודעה הזאת?

<ג'ק בלנגה: זה לא הנושא, אדוני.

<ג'ק בלנגה: אני ג'ק בלנגה, מלשכת רואי החשבון.

משה גפני: זה הנושא שהעליתי אותו.

<ג'ק בלנגה: מדינת ישראל הבטיחה ב-2008 פטור ממס עד 18,000 שקל לכל התקופה, עד 2015, ו/ או 10% מס.

<ג'ק בלנגה: נושא הפחת לא רלוונטי בכלל לדיון שלנו.

משה גפני: בסדר, הוא הודיע באופן חד-משמעי.

<ג'ק בלנגה: אבל הוא לא הודיע בנושאים שדיברנו עליהם בכלל.

<ג'ק בלנגה: כרגע אנשים בחוץ דיווחו פטור ממס, ודיווחו 10% מס, וכרגע הולכים לגבות מהם מס בניגוד לפרסומים שעשו.

<ג'ק בלנגה: זה לא קשור לפחת בכלל.

<ג'ק בלנגה: זה לא הפרק של הפחת.

<ג'ק בלנגה: אנחנו מדברים על אנשים שדיווחו כמו דירות מגורים, פטור מ-10%, ועכשיו המדינה חוזרת בה, ולא מוכנה לתת את ההקלות האלה.

משה גפני: תשובה.

<ברוך משולם: ב-2008 החלטת ממשלה, מ-13 בינואר, 2935, דיברה על מיסוי רפורמה ירוקה.

<ברוך משולם: היא דיברה על פחת מואץ לדודי שמש, היא דיברה על פחת מואץ למתקנים ביתיים ועל הרבה מאוד נושאים, איך אנחנו עושים אנרגיה ירוקה, ואיך אנחנו מעודדים אנשים לצרוך אנרגיה באופן חכם.

<ברוך משולם: החלטת הממשלה לא בוצעה מבחינת חקיקה באופן מיידי.

<ברוך משולם: מה שאדון בלנגה מדבר פה זה על הודעת דוברות של משרד האוצר, ששמה: רפורמת מיסוי ירוק, שאלות ותשובות.

<ברוך משולם: זו הודעה לציבור.

<ברוך משולם: במסגרתה ניתן מידע כללי, מה החלטת הממשלה הזאת- - -

מיקי לוי: אין החלטת ממשלה לגבי ה-10%?

<ברוך משולם: לא, אין שום חוק.

<ג'ק בלנגה: יש פרסום של רשות המסים, מיקי, שאפשר להגיש את הדוחות ככה.

<ברוך משולם: שמתבסס על מיסוי רפורמה ירוקה, וזה צופה פני עתיד ואומר מה אנחנו הולכים לתת במסגרת הרפורמה.

מיקי לוי: הודעת דוברות של משרד האוצר.

<ברוך משולם: נכון.

מיקי לוי: השאלה אם יש פרסום רשמי של רשות המיסוי.

<ג'ק בלנגה: יש פרסום רשמי באתר האינטרנט של רשות המסים.

משה גפני: רבותיי, אתם רוצים להוריד סעיף בחוק?

שלומית ארליך: הסעיף שביקשנו להכניס – זה היה לבקשתנו – שמדבר על כך שאפשר להגיש את הטפסים עד מועד הדוח השנתי.

שלומית ארליך: ראינו בניסוח שהמשמעות המעשית היא שזה מה שאפשר לעשות ממילא, ואין פה לשם מה להכניס את הסעיף הזה, שהוא לא אומר דבר.

שלומית ארליך: דיברנו עם משרד המשפטים, גם עם רשות המסים.

שלומית ארליך: אנחנו מבקשים להוריד.

שגית אפיק: פשוט הפך להיות נוסח מסורבל, שעלול רק להכביד, לעומת אם הסעיף לא יהיה.

שגית אפיק: לכן אנחנו מבקשים להוריד אותו.

<ברוך משולם: רצינו כמה שיותר לפשט.

<ברוך משולם: אנחנו אתכם.

<ברוך משולם: בשמחה.

משה גפני: מי בעד הרביזיה – ירים את ידו.

משה גפני: מי נגד?

משה גפני: הצבעה בעד הרביזיה – פה אחד הרביזיה אושרה.

משה גפני: הרביזיה אושרה.

משה גפני: מי בעד להוריד את סעיף 5ד – צרכן ביתי הוא היחיד שלא מסר הודעה לפי מה שיש הסכמה, לגבי העניין הזה.

משה גפני: מי בעד להוריד את הסעיף הזה – ירים את ידו.

משה גפני: מי נגד?

משה גפני: מי נמנע?

משה גפני: הצבעה בעד הורדת הסעיף – פה אחד הורדת הסעיף אושרה.

משה גפני: הסעיף ירד, פה אחד.

משה גפני: תודה רבה, הישיבה נעולה.